N á v r h

NARIADENIE VLÁDY
Slovenskej republiky
z  . . . . . . . . . . . . 2004 ,

ktorým  sa ustanovujú zvýšené stupnice platových taríf zamestnancov
pri výkone práce vo verejnom záujme

Vláda Slovenskej republiky podľa § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov nariaďuje:

§ 1
Toto nariadenie ustanovuje zvýšené stupnice platových taríf vypracované v nadväznosti na kolektívnu zmluvu vyššieho stupňa dohodnutú na rok 2004. 

§ 2
Zamestnancovi pri výkone práce vo verejnom záujme od 1. augusta 2004 patrí tarifný plat podľa základnej stupnice platových taríf zamestnancov pri výkone práce vo verejnom záujme ustanovenej v prílohe č. 1 alebo podľa osobitnej stupnice platových taríf pedagogických zamestnancov a niektorých ďalších zamestnancov ustanovenej v prílohe č. 2. 

§ 3
Zrušuje sa nariadenie vlády Slovenskej republiky  č. 265/2003 Z. z., ktorým sa ustanovujú stupnice platových taríf a limit osobného príplatku zamestnancov pri vykonávaní verejnej služby. 

§ 4
Toto nariadenie nadobúda účinnosť 1. augusta 2004.